b'\n_START_ARTICLE_\nKuppikaakeli\n_START_PARAGRAPH_\nKuppikaakeli on perinteisiss\xc3\xa4 kaakeliuuneissa k\xc3\xa4ytetty kaakeli. Kuppikaakelissa on kaakelilevyn taakse kiinnitetty kuppimainen osa._NEWLINE_Kuppikaakelit ovat osa uunin rakennetta, eiv\xc3\xa4t vain viimeisen\xc3\xa4 lis\xc3\xa4tt\xc3\xa4v\xc3\xa4 pinnoite. Kaakelit muurataan yht\xc3\xa4 aikaa muun muurauksen kanssa, kerros kerrokselta. Jokaisen kaakelin kuppiosan yl\xc3\xa4reunassa on reik\xc3\xa4, josta laitetaan rautanaula. Kaakelit kiinnitet\xc3\xa4\xc3\xa4n toisiinsa kieputtamalla rautalankaa naulojen ymp\xc3\xa4ri. Lis\xc3\xa4ksi alhaalle taivutetaan viel\xc3\xa4 pellin pala pit\xc3\xa4m\xc3\xa4\xc3\xa4n kaakelit yhdess\xc3\xa4. Kuppiosa ja niiden v\xc3\xa4lit t\xc3\xa4ytet\xc3\xa4\xc3\xa4n savesta ja hiekasta sekoitetusta laastista sek\xc3\xa4 joko kokonaisesta tai halkaistusta tiilest\xc3\xa4 tai tiilen paloilla.'